
A V I Z


asupra propunerii legislative privind sprijinirea 


investiţiilor sectorului privat de întreprinderi


 mici şi mijlocii.








		In conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă menţionată mai sus, înregistrată sub nr.214/XVIII/11 din 19 martie 1998.


		Potrivit prevederilor art.57 din Regulamentul Camerei Deputaţilor, membrii comisiei au examinat propunerea legislativă privind sprijinirea investiţiilor sectorului privat de intreprinderi mici şi mijlocii, în şedinţa din 24 martie 1998.


		In urma dezbaterilor, cu majoritate de voturi, membrii Comisiei juridice, de disciplină şi imunităţi au hotărât să avizeze favorabil această propunere legislativă, cu recomandarea ca la dezbaterea în fond, Comisia pentru industrii şi servicii şi Comisia pentru politică economică, reformă şi privatizare să ţină seama atât de observaţiile şi propunerile Consiliului Legislativ din avizul favorabil nr.207/13 martie 1998, cât şi de necesitatea solicitării punctului de vedere al Guvernului, în conformitate cu prevederile art.110 alin. (1) şi art.137 alin.(5) din Constituţia României.


		Totodată, la dezbaterea în fond, se va avea în vedere şi propunerea legislativă privind  “Legea Intreprinderilor Mici şi Mijlocii” trimisă cu adresa nr.391 din 12 martie 1998, precum şi  propunerea legislativă privind stimularea dezvoltării intreprinderilor mici şi mijlocii, trimisă cu adresa nr.362 din 22 ianuarie 1998, propuneri care vizează reglementarea  aceluiaşi domeniu de activitate, şi care, de asemenea, au fost avizate favorabil.


		In raport de domeniul reglementat această propunere legislativă face parte din categoria legilor ordinare.

